ΓΡΑΠΤΗ ΕΡΩΤΗΣΗ E-3218/00

υποβολή: Klaus-Heiner Lehne (PPE-DE) προς την Επιτροπή

(17 Οκτωβρίου 2000)

Θέμα: Δημιουργία πάρκου πολυμέσων στο Mainz

Το Δεύτερο Πρόγραμμα της Γερμανικής Τηλεόρασης (ZDF) προτίθεται να δημιουργήσει πάρκο πολυμέσων στο Maiz της Γερμανίας. Το πάρκο αυτό θα διαμορφωθεί ως καθαρά εμπορικό πάρκο που θα προσφέρει ασχολίες ελεύθερου χρόνου, θα είναι δηλαδή συγκρίσιμο με άλλα πάρκα ελευθέρου χρόνου και κατά συνέπεια ανταγωνιστικό ως προς αυτά.

Από τα δεδομένα αυτά, προκύπτουν τα ακόλουθα ερωτήματα:

1. Πώς κρίνει η Επιτροπή το γεγονός ότι το πάρκο πολυμέσων του ZDF θα είναι καθαρά εμπορικό πάρκο ελεύθερου χρόνου του οποίου οι δραστηριότητες κατά παρέκκλιση από την 13η κύρια γνωμάτευση της Γερμανικής Επιτροπής Μονοπωλίων1998/1999, σύμφωνα με το άρθρο 44 παρ. 1, σελ. 1 GWB (σελ. 446) δεν καλύπτονται από την εντολή που διαθέτει το ZDF ως οργανισμός δημοσίου δικαίου;

2. Πώς αξιολογεί η Επιτροπή τη σύσταση της Γερμανικής Επιτροπής Μονοπωλίων ότι τέτοιες δραστηριότητες δεν πρέπει να αναλαμβάνονται από οργανισμούς δημοσίου δικαίου, όπως είναι το ZDF;

3. Στοιχειοθετεί, κατά τη γνώμη της Επιτροπής, η χρηματοδότηση του πάρκου πολυμέσων με δημόσια τέλη ασυμβίβαστη με τη Συνθήκη, σύμφωνα με το άρθρο 87 παρ. 1, ενίσχυση;

4. Τι εμπίπτει κατά τη γνώμη της Επιτροπής, στην εντολή του δημόσιου οργανισμού;

5. Πώς προτίθεται η Επιτροπή να παρακολουθήσει στο πλαίσιο της εντολής, την εκμετάλλευση και τη χρήση του πάρκου πολυμέσων του ZDF, με το σημερινό σύστημα ελέγχου της χρηματοδότησης για την εξακρίβωση των οικονομικών αναγκών των ραδιοτηλεοπτικών οργανισμών (KEF);

6. Πώς θα διασφαλίσει η Επιτροπή, με γνώμονα τη διαφάνεια του δημοσίου χρήματος, ότι για το σχεδιασμό, τη δημιουργία και χρήση του πάρκου πολυμέσων του ZDF δεν θα χρησιμοποιηθούν δημόσια τέλη ως κρατικές ενισχύσεις;

Απάντηση του κ. Monti εξ ονόματος της Επιτροπής

(14 Δεκεμβρίου 2000)

1.-2. Επιτροπή δεν έχει προβεί σε καμία κρίση σχετικά με το σχέδιο του δευτέρου προγράμματος της γερμανικής τηλεόρασης (ZDF) για τη δημιουργία ενός πάρκου πολυμέσων. Μέχρι τώρα η Επιτροπή είχε ασχοληθεί μόνο με καταγγελίες που της έχουνποβληθεί σχετικά με το σχέδιο της ZDF. Στους καταγγέλλοντες ανακοίνωσε καταρχάς ότι από τις διαθέσιμες πληροφορίες δεν προκύπτει ότι έχουν διατεθεί κρατικοί πόροι για την δημιουργία του πάρκου πολυμέσων. Στο μεταξύ οι καταγγέλλοντες διαβίβασαν πρόσθετες πληροφορίες, οι οποίες εξετάζονται προς το παρόν.

3.-5. Η Επιτροπή δεν έχει διαπιστώσει ότι το πάρκο πολυμέσων χρηματοδοτείται από κρατικούς πόρους. Κατά συνέπεια δεν έχει καταλήξει στο συμπέρασμα ότι η χρηματοδότηση αυτή δεν πληροί τις προϋποθέσεις του άρθρου 87 παράγραφος 1 της συνθήκης ΕΚ. Για τον ίδιο λόγο δεν έχει κάνει και καμία σκέψη σχετικά με την παρακολούθηση της εκμετάλλευσης ή της χρήσης του πάρκου πολυμέσων.

4. Ο ορισμός της εντολής του δημόσιου οργανισμού εμπίπτει στην αρμοδιότητα των κρατών μελών και δεν αποτελεί καθήκον της Επιτροπής.

6. Η οδηγία σχετικά με τη διαφάνεια, οδηγία 2000/52/ΕΚ της Επιτροπής της 26ης Ιουλίου 2000 για την τροποποίηση της οδηγίας 80/723/ΕΟΚ περί της διαφάνειας των οικονομικών σχέσεων των κρατών μελών και των δημόσιων επιχειρήσεων(1), εφαρμόζεται καταρχήν και στον ραδιοτηλεοπτικό τομέα. Όμως, ηποχρέωση για την τήρηση χωριστών λογιστικών βιβλίων ισχύει μόνο στην περίπτωση που ασκούνται διαφορετικές δραστηριότητες στα πλαίσια μιας επιχείρησης, αλλά αυτό δεν αφορά τις δραστηριότητες των χωριστών νομικών προσώπων.

Κατά την εξέταση των καταγγελιών λόγω παραβίασης του δικαίου για τις ενισχύσεις η πρακτική της Επιτροπής είναι να ζητά πληροφορίες από το ενδιαφερόμενο κράτος μέλος. Κατά κανόνα δενπάρχει λόγος να αμφιβάλλει ότι οι πληροφορίες αυτές δεν είναι σωστές.

(1) ΕΕ L 193 της 29.7.2000.